钦定古今图书集成/方舆汇编/职方典/第1224卷 > 《巴陵县志》
## 钦定古今图书集成/方舆汇编/职方典/第1224卷 > 《巴陵县志》

麋子国　在府境，有东西二城。按《明一统志》，“春秋时楚昭王使王孙城麋” ，即此。

后乐堂　在府治中，宋建。取范仲淹《岳阳楼记》“后天下之乐而乐” 之义。

五贤堂　在府学内，宋建。祀周濂溪、程明道、程伊川、张南轩、朱晦翁。

仙梅亭　在岳阳楼侧。崇祯十二年，岳阳楼灾，司理陶宗孔重建。于河滨沙碛中，得石一方，石上枯梅一干，别无枝叶，计二十四萼，相传按“二十四气” 也。陶宗孔因构亭覆之，后楼灾亭毁。

皇清康熙二十年，知府李公建楼，复构亭如旧。